รบกวนสอบถามนะคะ คือหนูอายุ 23 มีอาการประจำเดือนมาไม่ปกติตั้งแต่สมัยเรียนมัธยม อาการคือ ประจำเดือนมาเดือนละ 2 ครั้ง ครั้งละประมาณ 7 วัน เลือดก็มีสีแดงสดบ้าง บางเดือนก็สีน้ำตาลดำบ้าง บางเดือนมีอาการปวดท้องอย่างรุนแรงถึงขนาดต้องหามส่งโรงพยาบาล เคยโดนหามส่งโรงพยาบาลมาแล้ว 2 ครั้ง พยายามหารักษา ไปซาวก็ไม่เจออะไร จนคุณสั่งยาปรับฮอร์โมนให้ทาน ประจำเดือนก็มาปกติค่ะ ทานไป 6 เดือนน้ำหนักขึ้น 10 กิโลค่ะ เลยหยุดทาน สุดท้ายก็กลับมาเป็นอาการเดิมจึงหยุดรักษาไปสักพัก พอมาช่วงหลังที่ใกล้เรียนจบจึงลองทานยาคุม(ซึ่งปรึกษาเภสัชกรแล้วโดยลองบอกอาการเขาไปค่ะ) ทานได้สองปีค่ะ จึงเลิกทาน ตอนนี้หยุดยาได้สองเดือน เดือนแรกที่หยุด ปจด.มาสีแดงตามปกติค่ะ แต่เดือนต่อมา ปจด.เป็นลิ่มสีน้ำตาลบ้าง แดงปนน้ำตาลบ้าง มาน้อย มาสิบกว่าวันค่ะ อยากทราบว่าควรรักษาอย่างไรดี แล้วจะมีลูกได้มั้ยคะเพราะมีแพลนว่าปีหน้าจะแต่งงาน หนูกับแฟนไม่สบายใจค่ะกลัวมีลูกไม่ได้***เคยมี sex กับแฟน อาทิตย์ละประมาณ 1-2 ครั้งค่ะ
สวัสดีคะ การตั้งครรภ์ มีปัจจัยหลายอย่างค่ะคือ ฝ่ายชายอายุจำนวนอสุจิความแข็งแรงของอสุจิฝ่ายหญิงอายุการตกไข่ภาวะทางสูตินรีเวช เช่น ถุงน้ำรังไข่ เนื้อเยื่อบุโพรงมดลูกเจริญผิดที่ดังนั้นถ้ามีประจำเดือนมาไม่สม่ำเสมออาจจะทำให้โอกาสในการตั้งครรภ์ลดลง แต่ก็ยังสามารถตั้งครรภ์ได้ค่ะพยายามีเพศสัมพันธ์สม่ำเสมอค่ะ และถ้าไม่สามารถมีการตั้งครรภ์ได้ภายในหนึ่งปีจะบอกว่ามีภาวะมีบุตรยากซึ่งสามารถที่จะใช้การรักษาทางการแพทย์ช่วยได้ค่ะ